ᱥᱟᱞᱜᱮ ᱦᱟᱸᱥᱫᱟᱜ

ᱥᱟᱞᱜᱮ ᱦᱟᱸᱥᱫᱟᱜ ᱫᱚ ᱢᱤᱫ ᱥᱟᱱᱛᱟᱲᱤ ᱚᱱᱚᱠᱤᱭᱟᱹ ᱠᱟᱱᱟᱭ᱾ ᱩᱱᱤ ᱫᱚ ᱟᱡᱟᱜ ᱡᱟᱱᱟᱢ ᱫᱤᱥᱚᱢ ᱩᱡᱟᱹᱲᱚᱜ ᱠᱟᱱᱟ‌ ᱜᱟᱢᱟᱢ ᱞᱟᱹᱜᱤᱫ ᱒᱐᱒᱒ ᱥᱮᱨᱢᱟ ᱨᱮᱭᱟᱜ ᱡᱩᱣᱟᱹᱱ ᱥᱟᱶᱦᱮᱫ ᱮᱠᱟᱰᱮᱢᱤ ᱥᱤᱨᱯᱷᱟᱹ ᱞᱟᱹᱜᱤᱫ ᱠᱚ ᱵᱟᱪᱷᱟᱣ ᱟᱠᱟᱫᱮᱭᱟ᱾

ᱡᱟᱱᱟᱢ ᱟᱨ ᱮᱛᱚᱦᱚᱵ ᱥᱮᱪᱮᱫ
ᱥᱟᱞᱜᱮ ᱦᱟᱸᱥᱫᱟᱜ ᱫᱚ ᱡᱷᱟᱲᱠᱷᱚᱸᱰ ᱯᱚᱱᱚᱛ ᱨᱮᱭᱟᱜ ᱡᱟᱢᱥᱮᱫᱽᱯᱩᱨ ᱥᱩᱨ ᱵᱟᱨᱤᱜᱳᱰᱟ ᱟᱹᱛᱩ ᱨᱮᱭ ᱡᱟᱱᱟᱢ ᱞᱮᱱᱟ᱾ ᱟᱯᱟᱛ ᱫᱚ ᱵᱚᱸᱜᱟ ᱛᱟᱞᱟ ᱜᱟᱞᱩᱨᱟᱢ ᱦᱟᱸᱥᱫᱟᱜ ᱟᱨ ᱟᱭᱳ ᱫᱚ ᱥᱤᱛᱟ ᱦᱟᱸᱥᱫᱟᱜ᱾

ᱟᱡᱟᱜ ᱮᱛᱚᱦᱚᱵ ᱥᱮᱪᱮᱫ ᱫᱚ ᱟᱹᱛᱩ ᱨᱮᱭᱟᱜ ᱵᱟᱨᱤᱜᱳᱰᱟ ᱥᱠᱩᱞ ᱠᱷᱚᱱ ᱦᱩᱭ ᱟᱠᱟᱱ ᱛᱟᱭᱟ᱾ ᱚᱱᱟ ᱛᱟᱭᱚᱢ ᱜᱳᱵᱤᱱᱫᱚᱯᱩᱨ ᱨᱟᱡᱮᱫᱽᱨᱚ ᱠᱚᱞᱮᱡᱽ ᱠᱷᱚᱱ ᱤᱱᱴᱟᱨ, ᱠᱚᱨᱚᱱᱰᱤᱦ ᱨᱮᱭᱟᱜ ᱮᱞ.ᱵᱤ‌.ᱮᱥ.ᱮᱢ ᱠᱚᱞᱮᱡᱽ ᱠᱷᱚᱱ ᱵᱤ.ᱮ. ᱟᱨ ᱠᱳᱞᱦᱟᱱ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱨᱮᱭᱟᱜ ᱜᱷᱟᱴᱥᱤᱞᱟᱹ ᱠᱚᱞᱮᱡᱽ ᱠᱷᱚᱱ ᱥᱟᱱᱛᱟᱲᱤ ᱯᱟᱹᱨᱥᱤ ᱛᱮ ᱯᱤ.ᱡᱤ. ᱮ ᱯᱟᱥ ᱟᱠᱟᱫᱟ᱾

ᱥᱟᱶᱦᱮᱫ ᱪᱟᱨᱪᱟ
ᱥᱟᱞᱜᱮ ᱦᱟᱸᱥᱫᱟᱜ ᱫᱚ ᱒᱐᱑᱖-᱑᱖ ᱥᱮᱨᱢᱟ ᱠᱷᱚᱱ ᱚᱱᱚᱬᱦᱮᱸ ᱚᱞ ᱮ ᱮᱦᱚᱵ ᱞᱮᱫᱟ᱾ ᱡᱟᱱᱟᱢ ᱫᱤᱥᱚᱢ ᱩᱡᱟᱹᱲᱚᱜ ᱠᱟᱱᱟ ᱱᱚᱣᱟ ᱜᱟᱢᱟᱢ ᱫᱚ ᱒᱐᱑᱘ ᱥᱮᱨᱢᱟ ᱠᱷᱚᱱ ᱚᱞ ᱮ ᱮᱦᱚᱵ ᱞᱮᱫᱟ᱾ ᱟᱡᱟᱜ ᱱᱚᱣᱟ ᱜᱟᱢᱟᱢ ᱨᱮ ᱩᱱᱤ ᱫᱚ ᱟᱡᱟᱜ ᱟᱰᱮ ᱯᱟᱥᱮ ᱨᱮ ᱜᱷᱚᱴᱟᱜ ᱠᱟᱱ ᱪᱤᱛᱟᱹᱨ ᱠᱚᱜᱮᱭ ᱥᱟᱵ ᱨᱟᱠᱟᱵ ᱟᱠᱟᱫᱟ᱾ ᱪᱮᱫ ᱞᱮᱠᱟ ᱚᱱᱟ ᱴᱚᱴᱷᱟ ᱨᱮᱱ ᱦᱚᱲ ᱚᱠᱚᱣᱟᱜ ᱦᱟᱥᱟ ᱡᱟᱭᱜᱟ ᱠᱚ ᱨᱮᱡ ᱚᱪᱚᱜ ᱠᱟᱱᱟ, ᱪᱮᱫ ᱞᱮᱠᱟ ᱱᱟᱣᱟ ᱱᱟᱣᱟ ᱠᱚᱞᱠᱟᱨᱠᱷᱟᱱᱟ ᱵᱮᱱᱟᱣᱚᱜ ᱠᱟᱱ ᱛᱮ ᱟᱹᱛᱩ ᱫᱤᱥᱚᱢ ᱨᱮ ᱚᱱᱟ ᱨᱮᱭᱟᱜ ᱵᱟᱹᱲᱤᱡ ᱚᱨᱥᱚᱝ ᱧᱮᱞᱚᱜ ᱠᱟᱱᱟ᱾

ᱠᱟᱹᱢᱤ
ᱥᱟᱞᱜᱮ ᱦᱟᱸᱥᱫᱟᱜ ᱫᱚ ᱪᱟᱹᱠᱩᱞᱤᱭᱟᱹ ᱨᱮᱭᱟᱜ ᱮᱥ.ᱟᱨ.ᱮᱢ ᱰᱤᱜᱽᱨᱤ ᱠᱚᱞᱮᱡᱽ ᱨᱮ ᱢᱤᱫ ᱜᱚᱲᱚ ᱯᱨᱚᱯᱷᱮᱥᱟᱨ ᱞᱮᱠᱟᱛᱮᱭ ᱠᱟᱹᱢᱤ ᱠᱟᱱᱟ᱾ ᱩᱱᱤ ᱫᱚ ᱵᱷᱟᱨᱚᱛ ᱡᱟᱠᱟᱛ ᱥᱟᱱᱛᱟᱲᱤ ᱚᱱᱚᱞᱤᱭᱟᱹ ᱜᱟᱶᱛᱟ ᱨᱮᱱ ᱜᱚᱲᱚ ᱥᱩᱛᱨᱮᱛ ᱦᱚᱸ ᱠᱟᱱᱟᱭ᱾

ᱥᱟᱹᱠᱷᱭᱟᱹᱛ

ᱵᱟᱨᱦᱮ ᱡᱚᱱᱚᱲ
ᱛᱷᱚᱠ: ᱚᱱᱚᱞᱤᱭᱟᱹ
ᱛᱷᱚᱠ: ᱥᱟᱱᱛᱟᱲ
ᱛᱷᱚᱠ: ᱥᱟᱱᱛᱟᱲ ᱚᱱᱚᱞᱤᱭᱟᱹ